
16 noiembrie 2006
R A P O R T

asupra proiectului de Lege privind aprobarea Ordonanţei Guvernului nr.48/2006 pentru modificarea Legii nr.217/2005 privind constituirea, organizarea şi funcţionarea comitetului european de întreprindere

1. În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru muncă şi protecţie socială a fost sesizată în fond, în procedură de urgenţă, în vederea examinării şi întocmirii raportului, cu proiectul de Lege privind aprobarea Ordonanţei Guvernului nr.48/2006 pentru modificarea Legii nr.217/2005 privind constituirea, organizarea şi funcţionarea comitetului european de întreprindere, trimis cu adresa nr. PL.X 756 din 23 octombrie 2006.
La întocmirea prezentului raport Comisia a avut în vedere avizele:

· Consiliului Legislativ (nr.1129/20.08.2006 - favorabil)

· Consiliului Economic şi Social (nr.2044/21.08.2006 - favorabil)
· Comisiei juridice, de disciplină şi imunităţi (nr.31/1215/31.10.2006 - favorabil)
· Comisiei pentru drepturile omului, culte şi problemele minorităţilor naţionale (nr.25/879/02.11.2006 - favorabil).
Proiectul de lege are ca obiect de reglementare modificarea Legii nr.217/2005 privind constituirea, organizarea şi funcţionarea comitetului european de întreprindere în sensul îmbunătăţirii dreptului salariaţilor la informare şi consultare în întreprinderile şi în grupurile de întreprinderi de dimensiune comunitară.
Comisia propune Plenului Camerei Deputaţilor aprobarea proiectului de lege întrucât este necesară remedierea unor aspecte referitoare la definiţii, precum şi extinderea câmpului de aplicare a legii române şi la companiile controlate din România care au conducerea centrală în afara teritoriului ţării noastre.
2. Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 

3. La dezbaterea proiectului au participat, în conformitate cu prevederile art.55 din Regulamentul Camerei Deputaţilor, republicat, din partea Ministerului Muncii, Solidarităţii Sociale şi Familiei:
- d-l Cătălin Dănilă – Secretar de Stat

- d-na Maria Muga – Secretar de Stat

- d-l Serghei Mesaroş – director

- d-na Georgeta Bratu – director.
4. La lucrările comisiei au fost prezenţi 17 deputaţi, din totalul de 19 membri ai comisiei.

Raportul comisiei a fost adoptat cu unanimitate de voturi.
5. Proiectul de lege a fost adoptat de Senat în şedinţa din 16 octombrie 2006.
6. Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat. 

În urma dezbaterii în şedinţa din 7 noiembrie 2006, Comisia propune admiterea cu modificări a proiectului de lege, după cum urmează: 
I. Amendamente admise

În urma dezbaterilor, Comisia propune adoptarea proiectului de lege cu următoarele amendamente:

	Nr. crt.
	Text ordonanţă
	Text Senat
	Text propus de Comisie

(autorul amendamentului)
	Motivarea

amendamentelor propuse


	0
	1
	2
	3
	4

	1
	__
	Titlul legii

Lege privind aprobarea Ordonanţei Guvernului nr.48/2006 pentru modificarea Legii nr.217/2005 privind constituirea, organizarea şi funcţionarea comitetului european de întreprindere


	Nemodificat 
	

	2
	__
	Articol unic. – Se aprobă Ordonanţa Guvernului nr.49 din 30 august 2006 pentru modificarea Legii nr.217/2005 privind constituirea, organizarea şi funcţionarea comitetului european de întreprindere, adoptată în temeiul art.1, pct.VI.12 din Legea nr.288/2006 privind abilitarea Guvernului de a emite ordonanţe, şi publicată în Monitorul Oficial al României, Partea I, nr.745 din 31 august 2006, cu următoarea modificare:

	Se propune reformularea textului după cum urmează:

„Articol unic. – Se aprobă Ordonanţa Guvernului nr.48 din 30 august 2006 pentru modificarea Legii nr.217/2005 privind constituirea, organizarea şi funcţionarea comitetului european de întreprindere, adoptată în temeiul art.1, pct.VI.12 din Legea nr.288/2006 privind abilitarea Guvernului de a emite ordonanţe, şi publicată în Monitorul Oficial al României, Partea I, nr.745 din 31 august 2006, cu următoarele modificări şi completări:”
Autor: d-l deputat Stelian Duţu


	Pentru corectarea unei erori materiale.
Pentru respectarea normelor de tehnică legislativă, ca urmare a modificărilor şi completărilor propuse în prezentul raport.

 

	3
	Titlul ordonanţei:

Ordonanţă pentru modificarea Legii nr.217/2005 privind constituirea, organizarea şi funcţionarea comitetului european de întreprindere


	Nemodificat
	Se propune introducerea în Legea de aprobare a unui text nou, ca punct 1, cu următorul cuprins:

„1. Titlul ordonanţei se modifică şi va avea următorul cuprins:

“Ordonanţă pentru modificarea şi completarea Legii nr.217/2005 privind constituirea, organizarea şi funcţionarea comitetului european de întreprindere”

Autor: d-l deputat Stelian Duţu


	Pentru respectarea normelor de tehnică legislativă, ca urmare a modificărilor şi completărilor propuse în prezentul raport.

 

	4
	Art.I, preambul

Art.I. – Legea nr.217/2005 privind constituirea, organizarea şi funcţionarea comitetului european de întreprindere, publicată în Monitorul Oficial al României, Partea I, nr.628 din 19 iulie 2005, se modifică după cum urmează:

	Nemodificat
	Se propune introducerea în Legea de aprobare a unui text nou, ca punct 2, cu următorul cuprins:

„2. Preambulul articolului I se modifică şi va avea următorul cuprins:

„Art.I. – Legea nr.217/2005 privind constituirea, organizarea şi funcţionarea comitetului european de întreprindere, publicată în Monitorul Oficial al României, Partea I, nr.628 din 19 iulie 2005, se modifică şi se completează după cum urmează:”
Autor: d-l deputat Stelian Duţu


	Pentru respectarea normelor de tehnică legislativă, ca urmare a modificărilor şi completărilor propuse în prezentul raport.

 

	5
	1. La articolul 4, punctele 1 şi 3 vor avea următorul cuprins:

„1. întreprindere – o întreprindere publică sau privată care desfăşoară o activitate economică, cu scop lucrativ sau nu;

……………………………………..

3. reprezentanţii salariaţilor – reprezentanţii organizaţiilor sindicale sau persoanele alese şi mandatate să reprezinte salariaţii, potrviti legii şi/sau practicii naţionale;”


	- La articolul I punctul 1,  punctul 1 al articolului 4 va avea următorul cuprins:

„1. întreprindere – o entitate publică sau privată care desfăşoară o activitate economică, cu scop lucrativ sau nu;”

	Devine punct 3 în Legea de aprobare, nemodificat.
	Pentru respectarea normelor de tehnică legislativă ca urmare a introducerii unor puncte noi.

	6
	2. La articolul 5 alineatul (1), litera a) va avea următorul cuprins:

„a) întreprinderilor de dimensiune comunitară şi grupurilor de întreprinderi de dimensiune comunitară care au conducerea centrală în România sau într-un alt stat membru al Uniunii Europene sau al Spaţiului Economic European;”


	Nemodificat 
	Nemodificat 
	

	7
	__
	__


	Se propune introducerea în Legea de aprobare a unui text nou, ca punct 4, cu următorul cuprins:

“4. La articolul I, după punctul 2 se introduce un punct nou, 21, cu următorul cuprins:

“21. După articolul 5 se introduce un articol nou, art.51, cu următorul cuprins:
Art.51. – (1) Prevederile prezentei legi nu se aplică Societăţilor Europene înfiinţate conform Regulamentului C.E. nr.2157/2001, precum şi Societăţilor Cooperatiste Europene înfiinţate conform Regulamentului C.E. nr.1435/2003, în cazul în care acestea sunt întreprinderi de dimensiune comunitară sau întreprinderi care exercită controlul asupra unui grup de întreprinderi de dimensiune comunitară.

(2) În cazul în care grupul special de negociere constituit în cadrul societăţilor prevăzute la alin.(1) decide să nu înceapă negocieri sau să pună capăt negocierilor deja începute, prevederile prezentei legi sunt aplicabile.”
Autor: d-l deputat Stelian Duţu


	Pentru a menţiona în legislaţia naţională şi derogările prevăzute de directivele europene. 

	8
	3. Articolul 6 se abrogă.


	Nemodificat 
	Nemodificat 


	

	9
	4. La articolul 42, alineatul (1) va avea următorul cuprins:

“Art.42. – (1) Membrii grupului special de negociere, ai comitetului european de întreprindere şi reprezentanţii salariaţilor angajaţi în România beneficiază, în exercitarea funcţiilor lor, de drepturile prevăzute de legislaţia în vigoare pentru reprezentanţii salariaţilor şi pentru persoanele alese în organele de conducere ale organizaţiilor sindicale.”


	Nemodificat 
	Nemodificat 
	

	10
	Art.II. – Legea nr.217/2005 privind constituirea, organizarea şi funcţionarea comitetului european de întreprindere, publicată în Monitorul Oficial al României, Partea I, nr.628 din 19 iulie 2005, cu modificările aduse prin prezenta ordonanţă, va fi republicată după aprobarea acesteia prin lege, dându-se textelor o nouă numerotare. 

	Nemodificat 
	Se propune introducerea în Legea de aprobare a unui text nou, ca punct 5, cu următorul cuprins:

“5. Articolul II se modifică şi va avea următorul cuprins: 

„Art.II. – Legea nr.217/2005 privind constituirea, organizarea şi funcţionarea comitetului european de întreprindere, publicată în Monitorul Oficial al României, Partea I, nr.628 din 19 iulie 2005, cu modificările şi completările aduse prin prezenta ordonanţă, va fi republicată după aprobarea acesteia prin lege, dându-se textelor o nouă numerotare.”
Autor: d-l deputat Stelian Duţu


	Pentru respectarea normelor de tehnică legislativă, ca urmare a modificărilor şi completărilor propuse în prezentul raport.

 

	11
	Art.III. – Prezenta ordonanţă intră în vigoare la 3 zile de la publicarea în Monitorul Oficial al României, Partea I.


	Nemodificat 
	Nemodificat 
	

	12
	__
	__
	6. După articolul III se introduce un text explicativ privind transpunerea unor texte din acte comunitare, cu următorul cuprins:

“Prezenta lege transpune prevederile:
a) art.13 alin.(1) din Directiva Consiliului 2001/86/CE de completare a statutului societăţii europene în ceea ce priveşte implicarea salariaţilor, publicată în Jurnalul Oficial al Comunităţilor Europene (JOCE) L 294 din 10 noiembrie 2001;

b) art.15 alin.(1) din Directiva Consiliului 2003/72/CE de completare a statutului societăţii europene de cooperare cu privire la implicarea salariaţilor, publicată în Jurnalul Oficial al Comunităţilor Europene (JOCE) L 207 din 18 august 2003.”

Autor: d-l deputat Stelian Duţu


	Pentru respectarea prevederilor art.43 din Legea nr.24/2000 privind normele de tehnică legislativă pentru elaborarea actelor normative, republicată, care precizează că în situaţia actelor normative care transpun direct norme comunitare în dreptul intern, menţiunile referitoare la elementele de identificare a actului comunitar care a fost preluat se fac după partea dispozitivă a actului normativ respectiv.



PREŞEDINTE,





SECRETAR,


Stelian DUŢU





Karoly KEREKES

Întocmit, 

Expert Elena MESAROŞ

